สนง.สลากเล็งถก 23 มิ.ย.นี้เพิ่มจำนวนสลากดิจิทัล จ่อเพิ่มฟีเจอร์ใหม่ ลดราคาสลากได้-คนตาบอดเข้าถึง
สลากดิจิทัล 5,173,500 ใบ ขายหมดแล้วภายใน 4 วัน ระบบซื้อขายทำงานได้ไม่มีปัญหา รอทดสอบระบบตรวจผล และระบบโอนเงินรางวัล 16 มิถุนายนนี้ว่าพร้อมหรือไม่สำนักงานสลากฯยืนยันไม่ได้ตามยึดโควตาแพลตฟอร์มเอกชนเพื่อนำมาทำสลากดิจิทัล เพราะการจัดสรรสลากอยู่ที่สนง.สลากฯอยู่แล้ว สามารถทำได้โดยไม่ต้องยึดโควตาใคร23 มิถุนายนนี้จะมีการประชุมคณะกรรมการสลากกินแบ่งรัฐบาล เพื่อตัดสินใจเกี่ยวกับจำนวนสลากดิจิทัลในงวด 16 กรกฎาคมนี้ (งวด 1 กรกฎาคม จะเป็นจำนวนเท่าเดิม) โดยยืนยันไม่ทอดทิ้งผู้ค้าสลากแบบเก่า ต้องหาจุดสมดุลให้ลงตัวในอนาคตจะมีฟีเจอร์ใหม่โดยให้ผู้ค้าสามารถลดราคาสลากดิจิทัลได้ เพื่อป้องกันการขายไม่หมด และฟีเจอร์ให้คนตาบอดสามารถเข้าถึงการใช้งานแพลตฟอร์มได้ด้วยด้านโครงการสลาก 80 บาท จะมีครบ 1,000 จุดภายในงวด 16 กรกฎาคมนี้วันที่ 6 มิถุนายน 2565 นายอนุชา นาคาศัย รัฐมนตรีประจำสำนักนายกรัฐมนตรี นายลวรณ แสงสนิท ประธานกรรมการสลากกินแบ่งรัฐบาล และ พันโทหนุน ศันสนาคม ผู้อำนวยการสำนักงานสลากกินแบ่งรัฐบาล แถลงข่าวความคืบหน้าแก้ปัญหาสลากเกินราคา โดยนายอนุชากล่าวว่า การจำหน่ายสลากผ่านแพลตฟอร์มแอปเป๋าตัง ในช่วง 4 วัน ที่ผ่านมา ว่า ประชาชนให้การตอบรับเป็นไปด้วยดี ระบบมีความราบรื่น เนื่องจากประชาชนมีความเคยชินกับระบบ รวมทั้งประชาชนผู้ซื้อให้ความสนใจ สามารถซื้อสลากตัวเลขที่ต้องการในราคา 80 บาทได้จริง ข้อมูล ณ ปัจจุบัน เวลา 13.04 น. สลากทั้งหมด 5,173,500 ฉบับ ถูกจำหน่ายหมดแล้ว ผ่านการซื้อของประชาชนจำนวน 1,247,406 คน ถือว่าเป็นภาพรวมในการทำงานของรัฐบาล ที่ทำให้ประชาชนสามารถซื้อสลากในราคา 80 บาทได้จริง ตามข้อสั่งการของ พลเอก ประยุทธ์ จันทร์โอชา นายกรัฐมนตรีที่ไม่ต้องการให้ประชาชนถูกเอารัดเอาเปรียบเรื่องราคาสลากกินแบ่งรัฐบาลนายลวรณ แสงสนิท ประธานกรรมการสลากกินแบ่งรัฐบาล กล่าวว่า วิธีการแก้สลากแพงนั้นต้องมีหลายมาตรการออกมาควบคู่กัน สลากดิจิทัลก็เป็นหนึ่งในนั้น เป็นทางเลือกให้ประชาชนที่เข้าถึงเทคโนโลยีได้ แพลตฟอร์มสลากดิจิทัลนี้คือแพลตฟอร์มเดียวของไทย อยู่บนซูเปอร์แอปฯ ขนาดใหญ่ ถูกกฎหมาย โดยสนง.สลาก ไม่ได้แข่งกับใคร เป็นพื้นที่ให้ผู้ค้ารายย่อยเอาสลากขึ้นมาขาย ซึ่งทุกใบมีระบุชัดเจนว่าเป็นของใคร ไม่มีของสนง.สลาก แม้แต่ใบเดียว เงินจะถูกส่งเข้าบัญชีของเจ้าของร้านรายย่อยในอนาคตถ้าผู้ค้ามีความรู้มากขึ้น ก็สามารถเอาสลากมาฝากได้ ทำให้มีสลากในแต่ละงวดมากขึ้นได้ ซึ่งการขายทั้งหมด ไม่ได้คิดค่าธรรมเนียมใดๆ ทั้งสิ้น ระบบการซื้อบนเป๋าตังรองรับได้ดี ทั้งการเข้าใช้งานพร้อมกันจำนวนมาก เลือกเลขพร้อมกัน ค้นหาเลขสลาก ราบรื่นไม่พบอุปสรรคใดๆ แต่สิ่งที่จะต้องทดสอบอีกคือระบบตรวจผลรางวัล ระบบการแจ้งเตือนไปยังผู้ถูกรางวัล การเลือกขึ้นเงินรางวัลอย่างไร และระบบการจ่ายเงินรางวัลก็จะถูกทดสอบใช้ หากประสงค์มารับสลากและเงินรางวัลที่ สนง.สลาก ก็เลือกวันเวลาที่จะเข้ามา ให้เราเตรียมสลากไว้รอท่าน หรือเลือกการโอนเงิน หลังออกรางวัลไม่เกิน 12 ชั่วโมงเงินต้องถูกโอนไปให้ท่าน ซึ่งจะต้องประเมินจริงในวันที่ 16 มิถุนายนนี้ว่าทำงานได้อย่างราบรื่นหรือไม่ หากระบบทั้ง 3 ระบบนี้หากพร้อมทั้งหมด ก็จะถือว่ามีความพร้อมเต็มที่คนขายหากต้องการนำสลากขึ้นมาขายบนระบบ ตัวระบบแพลตฟอร์มมีความพร้อม และความต้องการซื้อของประชาชน ทั้ง 3 ส่วนนี้ จะเป็นตัวตัดสินว่า งวดถัดๆ ไป จะมีจำนวนสลากบนแพลตฟอร์มนี้เท่าใดแจงไม่ได้ยึดโควตาเพื่อทำสลากดิจิทัลนายลวรรณ กล่าวว่า ประเด็นที่เข้าใจผิดกัน คือประชาชนมองว่าสนง.สลาก ไปจับแพลตฟอร์มอื่นเพื่อยึดโควตามาขายเอง ซึ่งไม่ใช่ การยึดโควตานั้นเกิดจากการทำผิดสัญญาที่มีกับสนง.สลากจึงต้องยึดคืน เมื่อยึดมา ก็นำเข้าไปใส่ในกองกลางที่มีทั้งหมด 69 ล้านฉบับรอการซื้อจอง การจะกำหนดว่าสลากดิจิทัลจะมีจำนวนเท่าไหร่ สนง.สลากฯสามารถบริหารจัดการได้ทันทีโดยไม่กระทบใคร ไม่จำเป็นต้องไปยึดโควตาใครมา เพราะการจัดสรรจำนวนสลากเริ่มนับหนึ่งที่สนง.สลากพันโทหนุน กล่าวว่า สลากที่พบตามแพลตฟอร์มเอกชนที่มีการตรวจยึด ทางสนง.สลากจะตรวจสอบเฉพาะที่เป็นเล่มเต็ม 100 ใบเท่านั้น เรื่องตัดโควตาจะยึดจากข้อมูลเล่มเต็มที่เจอว่านำไปขายต่อเท่านั้น เพราะหากเป็นใบแยก ไม่ครบเล่มนั้น มีโอกาสที่ตัวแทนไม่ทราบว่าสลากใบนั้นๆ ถูกซื้อไปขายต่อถกเพิ่มจำนวนสลากดิจิทัล 23 มิ.ย.นี้ เน้นสมดุลสลากใบ-ดิจิทัลนายลวรรณ กล่าวว่า ในส่วนของจำนวนสลากดิจิทัล ในงวดถัดไปนั้น ต้องมองสองส่วน แม้สนง.สลากอยากให้สลากทุกใบราคา 80 บาท แต่อีกหนึ่งภารกิจ คือการดูแลและให้อาชีพแก่ผู้ค้าสลากเป็นตัวแทนแบบเดินขายเป็นใบนับแสนราย สลากดิจิทัลหากเกิดขึ้นเร็วก็จะกระทบผู้ค้าสลากแบบใบเช่นกัน จึงต้องบริหารจัดการหาความสมดุลระหว่างสลากแบบเก่าและสลากแบบดิจิทัล เพื่อให้ผู้ค้ายังมีอาชีพ มีรายได้งวดถัดไป จะต้องประเมินจำนวนที่เหมาะสม และพอดีกับความต้องการซื้อ เพราะต้องการให้ผู้ค้าสลากบนแพลตฟอร์มสามารถขายได้หมดทุกใบ ไม่ว่าจะเป็นเลขที่ได้รัความนิยมหรือไม่ซึ่งงวดวันที่ 1 กรกฎาคมนี้จะมีจำนวนสลากดิจิทัลเท่าเดิม และการประชุมของคณะกรรมการฯในวันที่ 23 มิถุนายนนี้จะมีมติออกมาว่า จำนวนสลากดิจิทัลในงวดวันที่ 16 กรกฎาคมจะเป็นเท่าใด และจะประชุมทุกเดือนเพื่อติดตามเรื่องนี้อย่างใกล้ชิด และเพิ่มจำนวนสลากดิจิทัลตามความเหมาะสมของตลาดเล็งเพิ่มฟีเจอร์ใหม่ ลดราคาได้-ให้คนตาบอดใช้ได้นายลวรรณ กล่าวว่า และอีกสิ่งหนึ่งที่จะเกิดขึ้น คือ ฟีเจอร์บนแอปเป๋าตังที่กำลังพัฒนา ในระยะเวลาอันใกล้นี้คือ หากเลขที่ไม่นิยมทำให้ขายไม่ได้ จะมีฟีเจอร์ให้ผู้ค้าสามรถลดราคาสลากใบนั้นได้ เพื่อให้เอื้อต่อการเพิ่มจำนวนสลากบนแพลตฟอร์มได้ด้วย และป้องกันการขายไม่หมดอีกฟีเจอร์หนึ่งคือ จะมีการรองรับผู้พิการโดยเฉพาะผู้พิการทางสายตา ให้สามารถใช้งานแอปได้ด้วยสลาก 80 บาท จะครบ 1,000 จุดในงวด 16 กรกฎาคมนี้พันโทหนุน กล่าวว่า โครงการจุดขายสลาก 80 บาทของสนง.สลาก จะมีครบ 1,000 จุดไม่เกินงวดวันที่ 16 กรกฎาคม ยังมีอำเภอที่ยังไม่ครบอยู่ ตอนนี้ยังขาดอยู่ 3-4 ร้อยจุด ซึ่งจะมีการเพิ่มจุดในอำเภอที่มีความหนาแน่นในการขายสลากเพื่อแก้ปัญหา ณ ตอนนี้มีแล้ว 362 กว่าจุด